MAJOR ผุดแคมเปญ “ตั๋วหนัง Flash Deal 19 บ.” จ่ายผ่านแอปฯ ดอลฟิน
MAJOR ร่วมมือ “เซ็นทรัล เจดี ฟินเทค” ผุดแคมเปญ “ตั๋วหนัง Flash Deal 19 บาท” จ่ายผ่านแอปฯ ดอลฟิน 19-21 ต.ค.64 จำนวน 1,100 สิทธิ์ต่อวัน ทุกสาขาทั่วประเทศ
MAJOR ร่วมมือ “เซ็นทรัล เจดี ฟินเทค” ผุดแคมเปญ “ตั๋วหนัง Flash Deal 19 บาท” จ่ายผ่านแอปฯ ดอลฟิน 19-21 ต.ค.64 จำนวน 1,100 สิทธิ์ต่อวัน
14 ต.ค. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ร่วมกับ บริษัท เซ็นทรัล เจดี ฟินเทค จำกัด ผู้ให้บริการ “แอปพลิเคชั่น ดอลฟิน” หนุนความเป็น Cashless Cinema โรงภาพยนตร์ไร้เงินสด ที่มีกว่า 50 สาขาทั่วกรุงเทพฯ และปริมณฑล ชวนลูกค้าซื้อคูปองตั๋วหนังราคาพิเศษผ่านแอปดอลฟิน เพื่อช่วยลดการสัมผัสเงิน และมอบสิทธิพิเศษในช่วงเวลาดี ๆ กับ “ตั๋วหนัง Flash Deal 19 บาท” เพียงซื้อตั๋วหนังและชำระเงินผ่านแอปพลิเคชั่นดอลฟิน ตั้งแต่วันที่ 19-21 ตุลาคม 2564 ในช่วงเวลา 10.00-11.00 น. จำนวน 1,100 สิทธิ์ต่อวัน หลังจากนั้นนำคูปอง Flash Deal 19 บาท มาสแกนรับตั๋วหนังได้ที่ ตู้จำหน่ายตั๋วอัตโนมัติ E Ticket โรงภาพยนตร์ในเครือเมเจอร์ ซีนีเพล็กซ์ กรุ้ป ทุกสาขาทั่วประเทศ คูปองสามารถใช้แลกตั๋วหนังได้ถึงวันที่ 30 พฤศจิกายน 2564